বেড়া উপজেলা চেয়ারম্যান আজিজুর রহমান আরজু জানান, রাত ৯টা থেকে আধাঘণ্টাব্যাপী এ ঝড়ে বেড়া উপজেলার যমুনা নদীর চরাঞ্চলসহ বিভিন্ন এলাকার প্রায় ৫০টি গ্রামের বাড়ি-ঘর লণ্ডভণ্ড হয়ে গেছে। প্রাণহানির কোনো সংবাদ না পাওয়া গেলেও শ খানেক মানুষ আহত হয়েছে। পুরান ভারেঙ্গা ইউনিয়ন পরিষদের চেয়ারম্যান মোহাম্মদ রফিকুল ইসলাম জানান, তার ইউনিয়নে প্রায় তিন শতাধিক বাড়ি-ঘর বিধ্বস্ত হয়েছে। ব্যাপক ফসলের ক্ষতি  হয়েছে। নগরবাড়ি ঘাটে ১২টি সার গুদাম ঝড়ে উড়ে গেছে। এতে প্রায় লক্ষাধিক বস্তা বিভিন্ন সার বিনষ্ট হওয়ার আশঙ্কা করা হচ্ছে।